कानून व्यवस्था, भ्रष्टïाचार और महिला सुरक्षा को लेकर भाजपा ने किया आज जमकर हंगामा
4पीएम न्यूज़ नेटवर्क
लखनऊ। भाजपा प्रदेश अध्यक्ष लक्ष्मीकांत वाजपेयी के नेतृत्व में आज भारतीय जनता पार्टी के कार्यकर्ताओं ने जीपीओ पर जबरदस्त प्रदर्शन किया। भाजपा नेताओं ने कहा कि प्रदेश सरकार हर मोर्चे पर फेल हो गई है। कानून व्यवस्था ठप हो गई है। महिलाओं की सुरक्षा खतरे में पड़ गई है, भ्रष्टïाचार चरम पर है। भाजपा ने कहा कि आम आदमी को लगने लगा है कि प्रदेश में जंगलराज बन गया है और कानून का राज खत्म हो गया है। भाजपा कार्यकर्ताओं ने कहा कि अब सरकार के खिलाफ आर-पार की लड़ाई लड़ी जाएगी।
भाजपा प्रदेश अध्यक्ष लक्ष्मीकांत बाजपेई ने कहा कि प्रदेश सरकार के इशारे पर जंगलराज स्थापित होता जा रहा है। अब यह हालात बर्दाश्त नहीं किए जायेंगे। प्रदर्शन में प्रदेश महामंत्री पंकज सिंह ने कहा कि युवा मुख्यमंत्री के होते हुए भी युवा निराश है और उसे समझ नहीं आ रहा कि वह क्या करे।
प्रदर्शन
भारतीय जनता पार्टी के प्रदर्शन में आज भाजपा प्रदेश अध्यक्ष लक्ष्मीकांत बाजपेयी पूरे मूड में थे। उन्होंने जोशीले अंदाज में भाजपा कार्यकर्ताओं से कहा कि वे हर स्तर पर इस सरकार की भ्रष्टï नीतियों का विरोध करें। उन्होंने कहा कि अब लोगों को जंगलराज में नहीं रहने दिया जायेगा। उन्होंने अफसरों को अपनी कार्यशैली में सुधार लाने की चेतावनी देते हुये कहा कि अगर उन्होंने अपने रवैये में सुधार नहीं किया और लोगों को परेशान किया तो उन्हें इसके नतीजे भुगतने होंगे। प्रदर्शन में सैकड़ों भाजपा कार्यकर्ताओं समेत आम लोग भी शामिल रहे।
लोगों को बुरा लगा कि रहमान सैफई क्यों आए
दिल्ली। आज तक के एजेंडा कार्यक्रम में बोलते हुए सीएम अखिलेश यादव ने कहा कि जन्मदिन देश में कई बड़े लोग मनाते हैं पर उन पर चर्चा नहीं होती, मगर उन्होंने अपने पिता का जन्म दिन गांव में मनाया तो कुछ लोगों को इसलिए बुरा लगा कि एआर रहमान को सैफई जैसे गांव क्यों बुला लिया। उन्होंने कहा कि यह वो लोग हैं जो किसी भी बात को किसी भी रूप में लेकर माहौल बिगाड़ते हैं। उन्होंने कहा कि इस देश में कम्यूनल होना आसान है, सेक्यूलर होना मुश्किल है। सीएम ने कहा कि जब बदायूं कांड में सरकार को लेकर यूएन में गलत बदनामी की गई तब देश के किसी भी नेता ने इसका विरोध नहीं किया। उन्होंने कहा कि मैं देश को बताना चाहता हूं कि देश में सबसे फास्ट एक्सपे्रस वे यूपी में बनाया। सबसे फास्ट मेट्रो लखनऊ में बन रही है। 17 लाख लैपटॉप बांट दिए मगर इन पर कोई चर्चा नहीं करता।
ठंड में भी जनता दरबार में अपनी शिकायत लेकर उमड़ रहे हैं फरियादी
१. कालीदास मार्ग स्थित जनता दरबार पर सुबह 8.45 बजे फरियादियों की भीड़
२. जैसे ही फरियादियों को पता चला कि सीएम दिल्ली में हैं और आज लोक निर्माण मंत्री शिवपाल यादव उनकी समस्याएं सपा मुख्यालय पर सुनेंगे तो सभी उस तरफ भागे
३. विकलांग भी पीछे नहीं थे
४. फिर सपा कार्यालय के बाहर लोग इक_ïा हो गए
५. लोगों की समस्या सुनते शिवपाल सिंह यादव